
Gout (1) ဂေါက် ရောဂါ (၁)

[](http://1.bp.blogspot.com/-Uow9Tx1anMU/VE5j8PUDuyI/AAAAAAAAAaU/b8nFLIh5fz0/s1600/gout%2B2.jpg)

“ဂေါက်” ဆိုတာအဆစ်မှာနာ-ရောင်-နီ-ပူဆိုတာ ဖြစ်လိုက်၊ ပျောက်လိုက်နေတဲ့ နာတာရှည် ရောဂါတခုပါ။ ခြေမမှာအများဆုံး (တဝက်လောက်) ဖြစ်တတ်တယ်။ ဒူး၊ ဖနောင့်၊ လက်ကောက်ဝတ်၊ လက်ချောင်းတွေမှာလဲ ဖြစ်တာဘဲ။ အနောက်နိုင်ငံတွေမျာလူဦးရေရဲ့ ၁-၂% လောက်ဖြစ်နေကြတယ်။ ဖြစ်တဲ့သူလဲ တိုးလာနေသေးတယ်။   
  
ဂေါက်ရောဂါကို “ရှင်ဘုရင်ရောဂါ” လို့လဲပြောစမှတ် ရှိတယ်။ ဘာလို့လဲဆိုတော့ အင်္ဂလန်ဘုရင် လူဝကြီး Henry VIII ဟင်နရီ၊ Charlemagne ရှာလ်မိန်း၊ ရိုမန်-အင်ပါယာ Charles V ပဉ္စမြောက် ချားလ်တို့မှာ ဖြစ်ခဲ့လို့ပါ။ နောက်ပြီး နာမည်ကြီးတွေ ရှိပါသေးတယ်။ Leonardo da Vinci လီယိုနာဒို-ဒါဗင်ချီ၊ Voltaire ဗော်လ်တဲယား၊ Sir Isaac Newton နယူတန်၊ Charles Darwin ချားလ်စ်-ဒါဝင်၊ အမေရိကန် ဒေါ်လာ ၁ဝဝ တန်ငွေစက္ကူပေါ်က Benjamin Franklin ဘင်ဂျမင်-ဖရင့်ကလင် တို့မှာလဲဂေါက်ရောဂါ ရှိခဲ့ကြတယ်။   
  
အဆစ်နာတာအပြင် အားယုတ်တာ၊ ဖျားတာနဲ့ တွဲဖြစ်တတ်တယ်။ ကျောက်ကပ်နာ၊ ဆီးကျောက်တွေလဲ ဖြစ်နိုင်တယ်။ သွေးတိုး၊ ဆီးချို၊ နှလုံး-သွေးကြောရောဂါ၊ ဝတာ၊ အဆီများတာတွေနဲ့ ဆက်စပ် နေတတ်တယ်။ ဆေးတွေထဲက Diuretics, Niacin, Aspirin, Cyclosporine, Ciclosporin, Tacrolimusဆေးတွေကနေလဲ ဖြစ်စေနိုင်တယ်။  
  
မျိုးရိုးကနေ ၆ဝ% မှာသက်ရောက် စေတယ်။ ထိခိုက်မိတာကြောင့် ပြန်ဖြစ်တတ်တယ်။ စားတဲ့ အစားအသောက်ကလဲ ၁၂% ဖြစ်စေဘို့ အားပေးတယ်။ ဂေါက်ကို Rich Man's Disease “လူချမ်းသာ-ရောဂါ” လို့ပါ ပြောတယ်။ ရောဂါရစေနိုင်တဲ့ အစားတွေဟာဈေးကြီးလို့ပါ။ အသား၊ ပင်လယ်စာ၊ ငါး၊ နဲ့ အသဲ၊ ကျောက်ကပ်၊ ဦးနှောက်၊ ကလီစာတွေ ဖြစ်တယ်။ အရက်၊ Fructose အချိုရည်သောက်တာ ဒီရောဂါအတွက် မကောင်းပါ။ ကော်ဖီ၊ ဗီတာမင်-စီ၊ နို့သောက်တာနဲ့ ကိုယ်ကာယ သန်စွမ်းနေတာတွေကအဖြစ်နည်းစေပါတယ်။   
  
Gout ရောဂါရဲ့ အကြောင်းတရားခံကသွေးထဲမှာ (ယူရစ်-အက်စစ်) တွေ များနေလို့ ဖြစ်ရတာပါ။ Uric acid ဆိုတာ အစားထဲမှာပါတဲ့ Purines ကနေဖြစ်တယ်။ Purine metabolism ချက်လုပ်တဲ့ ဖြစ်စဉ် ပျက်ယွင်းလို့ ဖြစ်တာပါ။ အဲဒီကနေလာတဲ့ Crystal အမှုံတွေကအဆစ်တွေ၊ အရွတ်တွေမှာလာစုပုံနေကြတယ်။ သွေးစစ်ရင် Uric acid levels မြင့်နေမယ်။ တဝက်လောက်မှာတော့ မများပြန်ဘူး။ ယောက်ျားတွေမှာ 420 μmol/L (7.0 mg/dL) အမျိုးသမီးတွေမှာ 360 μmol/L (6.0 mg/dL) ဆိုရင် များတယ်။ သွေးဖြူဥလဲ များနေမယ်။ Septic arthritis ပိုးဝင်တဲ့ အဆစ်ရောင်ရောဂါ၊ Rhumatoid arthritis (ရူမတွိုက်) တွေနဲ့ ခွဲခြားရမယ်။   
  
ကုတဲ့အခါ ဆေးသောက်တာနဲ့ အစားရွေးစားတာ ၂ မျိုးလုပ်ရတယ်။ (NSAIDs) ဆိုတဲ့ လူအများသုံးကြတဲ့ အနာ-အကိုက် ပျောက်ဆေးကိုပဌမဆေးအနေနဲ့ သုံးရတယ်။ ဆေးအမျိုးမျိုးရှိပေမဲ့ ဘယ်ဆေးက ပိုကောင်းတယ်လို့တော့ မပြောနိုင်ဘူး။ Indomethacin ကိုအများဆုံးသုံးပြီး၊ Ibuprofen ကိုလဲသုံးတယ်။ ဆေးသောက်ပြီး၊ ၄ နာရီကြာရင် သက်သာလာမယ်။ ၁-၂ ပါတ်ကြာအောင် ဆက်သောက်ပါ။ သတိထားဘို့က အစာလမ်းလေနာသွေးယိုမှာစိုးရသူ၊ နှလုံးမကောင်းတော့ သူတွေကို မပေးသင့်ဘူး။ ဆေးတွေရဲ့ ဘေးထွက် ဆိုကျိုးစိုးရိမ်ရသူတွေကို Proton pump inhibitor လေနာဆေးနဲ့ တွဲပေးမယ်။   
  
Colchicine ဆေးကိုလဲသုံးတယ်။ အစာလမ်းကိုထိခိုက်တတ်လို့ သတိထားရမယ်။ Atorvastatin တို့ Erythromycin တို့နဲ့ တွဲမပေးသင့်ဘူး။ Steroids (စတီရွိုက်) ဆေးကိုစားဆေးသာမက ထိုးဆေးအနေနဲ့လဲသုံးတယ်။ နောက်ပြီး Allopurinol နဲ့ Probenicid, Febuxostat ဆေးတွေကို ရေရှည်အတွက်နဲ့ ဖြစ်မလာအောင် ကာကွယ်ဘို့ အတွက် သုံးရတယ်။ ရုတ်တရက် ရောဂါထတာ သက်သာပြီး၊ ၁-၂ ပါတ်နေမှ ပေးတယ်။ NSAID or Colchicine နဲ့တွဲပြီး ၃-၆ လ ကြာပေးရတယ်။ Allopurinol ဆေးက Uric acid ထုတ်တာကိုတားပေးတယ်။ ရေရှည် သုံးနိုင်တယ်။ ကျောက်ကပ် သိပ် မကောင်းသူတွေကိုလဲ ပေးနိုင်တယ်။ Probenecidထက် ပိုကောင်းတယ်။ Febuxostat ကို အစားထိုးသုံးလာနေပြီ။ Pegloticase (Krystexxa) ဆေးကို ၂ဝ၁ဝ ကြမှ စသုံးလာတယ်။ တခြား သုံးနေကြဆေးတွေနဲ့ မတည့်သူ၊ ဆေးမှန်မှန် မကုသူတွေကိုပေးတယ်။ သွေးပြန်ကြောထဲ ၂ ပါတ်တခါ ထိုးရတာပါ။   
  
နာတာရှည်သမား တွေမှာ ဖြစ်တဲ့အဆစ်က Joint deformity ပုံသဏ္ဌာန် ပြောင်းသွားတာမျိုး ဖြစ်လာတယ်။ ၅ နှစ် နောက်ပိုင်း Tophi ဆိုတဲ့ မနာတဲ့ အဖုမျိုးနားရွက်၊ ဖနောင့် စတဲ့နေရာတွေမှာ ဖြစ်လာတယ်။ ကျောက်ကပ်မှာ ကျောက်တည်က ဆီးအက်စစ်ဓါတ် များသူမှာ ပိုဖြစ်တယ်။ ဂေါက်ရှိသူတွေမှာ လည်ပင်ကြီး - ဟော်မုန်းနဲနေတာလဲ တွေ့ရတယ်။    
  
Arthrocentesis ရောင်နေတဲ့ အဆစ်ထဲက အရည်ကို စုပ်ယူပြီး စမ်းသပ်တာက အသေခြာဆုံးပါ။ Uric acid crystals ဒါမှမဟုတ် ပိုးဝင်နေတာကို သိရမယ်။ X-ray ဓါတ်မှန်ရိုက်ရင် Tophi-crystal deposits နဲ့ အရိုးပျက်စီးမှုကိုသိရမယ်။  
  
ဂေါက်ရောဂါ သမိုင်းမှာ ဂရိ-ဆေးပညာဖခင်ကြီး Hippocrates ကနေ သွေးမဆုံးမီ အမျိုးသမီးတွေ နဲ့ Eunuch သင်းကွပ် ထားသူတွေမှာ ဒီရောဂါ မဖြစ်ဘူးလို့ ဘီစီ ၄ဝဝ လောက်ကရေးမှတ်ခဲ့တယ်။ (မကွပ်ခြင်နဲ့နော်။) “ဂေါက်ရှိတယ် ဆိုတာဂုဏ်ယူစရာ” Gout - A badge of Honor and proud station in life လို့ ပြောစမှတ် ရှိလာခဲ့တယ်။ ဘာလို့လဲဆိုတော့ ခရစ် မတိုင်ခင် နှစ် ၉ဝဝ က ဂျေရုဆလင် ဘုရင် Asa (အာဆား) ဟာဂေါက်နဲ့ နတ်ရွာစံတာမို့ပါ။ ဒါ့ကြောင့်လာမသိ၊ ဗမာတွေက သေတာကို “ဂေါက်တယ်” လို့ ဘန်းစကားအဖြစ် ပြောကြတာ ထင်တယ်။    
  
Mg Mandalay ရေးတဲ့ တိုင်းရင်းဆေးနည်း

ဂေါက်အဆစ်ရောင်နာခံစားနေရသူများစားသင့်သောအစားအသောက်   
၁။ တိရစ္ဆာန်အသားကို အများကြီး မစားပါနဲ့ ဂေါက်ရောဂါရှင်တွေဟာ အသည်းအမြစ်လို တိရစ္ဆာန် ကလီစာတွေကိုတော့ ရှောင်သင့်ပါတယ်။ အနီရောင်အသားနဲ့ ပင်လယ်စာတွေ ဟာလည်း ဂေါက်ရောဂါ အန္တရာယ်နဲ့ ဆက်စပ်နေတဲ့အတွက် လျှော့စားသင့်ပါတယ်။  
၂။ အပင်ထွက်ပရိုတင်းဓာတ် များများစားပါ။ ပဲအမျိုးမျိုးလို ဟင်းရွက်ထွက် ပရိုတင်းကိုများများစားပါ။  
၃။ အယ်လ်ကိုဟော (အရက်) ကို တတ်နိုင်သမျှ ရှောင်ပါ။ အယ်လ်ကိုဟောဓာတ်ဟာ ခန္ဓာကိုယ်ထဲကနေ ယူရစ်အက်စစ် စွန့်ထုတ်မှုကို အနှောင့်အယှက် ဖြစ်စေပါတယ်။ အထူးသဖြင့် ဘီယာသောက်ရင် ဂေါက်ရောဂါထခြင်း ဖြစ်စေနိုင်ပါတယ်။ ဒါကြောင့် အရက်ကိုရှောင်တာက အကောင်းဆုံးပါ။ အရက်မသောက်ဘဲမနေနိုင်ရင် ဝိုင်တစ်နေ့ တစ်ခွက် သောက်နိုင်ပါတယ်။

၎။ ရေနှင့် ဖျော်ရည်များများသောက်ပါ။ ရေနဲ့ဖျော်ရည်တွေဟာ ခန္ဓာကိုယ်ထဲက ယူရစ်အက်ဆစ်ကို ဖယ်ရှားပေးပါတယ်။ တစ်နေ့မှာ အနည်းဆုံး ရေနှစ်လီတာခွဲ သောက်ပါ။  
၅။ အဆီမပါနို့နှင့် နို့်ထွက်ပစ္စည်းရွေးပါ။ အဆီနည်းဒါမှမဟုတ် အဆီမပါနို့သောက်တာနဲ့ ဒိန်ချဉ်သောက်တာတွေဟာ ဂေါက်ရောဂါ အန္တရာယ်ကိုလျော့ကျစေကြောင်းလေ့လာမှု တချို့ကဆိုပါတယ်။ နေ့စဉ် နို့နဲ့ နို့ထွက် ပစ္စည်းတစ်ခွက်ခန့် သောက်သင့်ပါတယ်။  
၆။ အခွံချွတ်မထားသော ကောက်ပဲသီးနှံစားပါ။ အခွံချွတ်မထားတဲ့ ဆန်လုံးညို၊ အညိုရောင်ခေါက်ဆွဲ၊ ပေါင်မုန့်ညိုနဲ့ အသီးအနှံတွေကို များများစားပေးရင် ဂေါက်ရောဂါ အန္တရာယ်ကိုလျော့ကျစေပါတယ်။ ဂေါက်ရောဂါရှင်တွေ အနေနဲ့ နေ့တိုင်း ခပ်သွက်သွက် လမ်းလျှောက်ခြင်းလိုအသင့်အတင့် အားကစားလုပ်ရင် ဂေါက်ရောဂါကြောင့် နာကျင်မှုဝေဒနာ သက်သာစေတဲ့ အပြင် ကိုယ်အလေးချိန်ကိုပါ ထိန်းသိမ်းရာရောက်ပါတယ်။

Dr. တင့်ဆွေ

အမေရိကန် ဆရာဝန်အသင်း (American Medical Association) ၏ အဆိုအရ ဂေါက် ရောဂါရှိသူသည် အောက်ပါ (ပျူရင်း (purine) ဓာတ်ပါသော) အစားအသောက်များကို ရှောင်ကျဉ်ရပါမည်။

(၁) ဘီယာ၊ အရက်  
(၂) ငါးပါးနီဟုခေါ်သော ပင်လယ်ငါး (anchovies)  
(၃) ငါးသေတ္တာငါး (sardines)  
(၄) ငါးဥ   
(၅) ဟယ်ရင်ငါး (herring)   
(၆) တဆေး  
(၇) အသည်း၊ နှလုံး၊ ကျောက်ကပ်၊ မုန့်ချိုအိတ်ကဲ့သို့ ကိုယ်တွင်းကလီစာများ  
(၈) အသားစွပ်ပြုတ်၊ အသားဟင်းအနှစ်  
(၉) ယောက်သွား (mussets)   
(၁၀) ခုံး (scallops)  
(၁၁) ရစ်ငှက် (pheasant)  
(၁၂) ရစ်ပု (grouse)   
(၁၃) ခါငှက် (partridge)   
(၁၄) နွားကလေးသား (veal)  
(၁၅) သိုးသား (mutton)  
(၁၆) ၀က်ဆားနယ်ခြောက် (bacon)  
(၁၇) ကြက်ဆင် (turkey)  
(၁၈) ဘဲငန်း (goose)  
(၁၉) ထရောက်ရေချိုငါး (trout)  
(၂၀) ဆယ်လမွန်ငါး (salmon)   
(၂၁) ပဲလုံး (peas)   
(၂၂) ပဲတောင့်ရှည် (beans)  
(၂၃) မှို (mushroom)  
(၂၄) ပန်းဂေါ်ဖီ (cauliflower)  
(၂၅) ဒေါက်ခွရွက်

ထို့ပြင် ကြော်ထားသော အစားအစာများ၊ ဆော့ (Sauce) ကဲ့သို့ ခံတွင်းမြိန်စေသော အနှစ် များကိုလည်း ရှောင်ကျဉ်ရပါမည်။   
  
ဂေါက်ရောဂါကြောင့် အရိုးအဆစ်များ နာကျင်ကိုက်ခဲနေသည့် အချိန်တွင် အောက်ပါတို့ကို ရှောင်ကျဉ်ရပါမည်။   
  
(၁) ဆေးသကြားနှင့်၎င်းကဲ့သို့ ချိုစေသောအရာများ  
(၂) သဘာဝအတိုင်း မဟုတ်သော အချိုရည်များ  
(၃) ဆေးလိပ်  
(၄) အဖြူရောင်ဂျူံမှုန့် (White wheat)  
(၅) ဆိတ်သား  
(၆) သိုးကလေးသား (lamb)  
(၇) ကိတ်မုန့်  
(၈) ၀က်သား  
(၉) သကြား  
(၁၀) ဘီယာ၊ အရက်  
(၁၁) ချောကလက်  
(၁၂) ကော်ဖီ  
(၁၃) သမင်သား  
(၁၄) သကြားညို  
(၁၅) ယိုများ (Jams)  
(၁၆) ဂျယ်လီ  
(၁၇) အီတလီ ခေါက်ဆွဲခြောက်  
(၁၈) ယုန်သား   
(၁၉) ရွှေချီမှုန့် (Semolina)  
(၂၀) ဆား (Table Salt)  
(၂၁) ကြက်ဆင် (Turkey)  
(၂၂) ရှာလကာရည် (Vinegar)  
  
ဂေါက်ရောဂါရှိသူ စားသုံးရမည့် အစားအစာများမှာ အောက်ပါအတိုင်း ဖြစ်ပါသည်။  
  
(၁) ချယ်ရီသီး   
  
ချယ်ရီသီးတွင် ခန္ဓာကိုယ်အတွင်းရှိ Uric acid ပမာဏကို လျော့ကျစေသော၊ ရောင်ရမ်းခြင်းကို လျော့ကျစေသော အာနိသင်ဓာတ်များ ပါဝင်ပါသည်။   
  
(၂) တရုတ်နံနံကြီးပင် (Celery)  
  
တရုတ်နံနံကြီးပင်တွင် ရောင်ရမ်းနာကျင်မှုကို သက်သာစေမည့် ဓာတ်ပစ္စည်းများ ပါဝင်ပါသည်။ တရုတ်နံနံကြီးပင်ကို အရိုးအဆစ်ရောင်ရမ်းနာ သက်သာရန်အတွက် ရှေးနှစ်ပေါင်းများစွာကပင် သုံးစွဲခဲ့ကြပေသည်။   
  
(၃) နာနတ်သီး  
  
နာနတ်သီးတွင်ပါဝင်သော ဘရိုမီလိန်း (Bromelain) ဓါတ်သည် ဂေါက်ရောဂါကို သက်သာစေသော အာနိသင်ရှိပါသည်။ နာနတ်သီး စားပေးသင့်ပါသည်။  
  
(၄) နနွင်း  
  
နနွင်းတွင် ပါဝင်သော ဒြပ်ပေါင်းတစ်မျိုးသည် နာကျင်ကိုက်ခဲမှုကို ဖြစ်စေသည့် ပရိုစတာဂလန်ဒင် (Prostaglandin) ဓာတ်များ ခန္ဓာကိုယ်အတွင်း၌ ထွက်ပေါ်မလာအောင် တားဆီးပေးပါသည်။ ထို့ပြင် အရောင်ကျစေသော အာနိသင်ရှိသည့် ကော်တီစုန်း (Cortisone) ဓာတ်များ ထွက်လာအောင် လှုံ့ဆော်ပေးပါသည်။ ထို့ကြောင့် နနွင်းသည် ဂေါက်ရောဂါအတွက် စားသုံးရန် သင့်လျော်ပါသည်။   
  
(၅) ကာဘိုဟိုက်ဒရိတ်ကြွယ်ဝသော အစားအစာများ  
  
- \_ ကောက်နှံများ (ဆန်၊ ဂျုံ၊ ပြောင်း၊ လူး၊ ဆတ် စသည်)  
- \_ သစ်သီးဝလံများ  
- \_ ပျူရင်းဓာတ်မကြွယ်ဝသော ဟင်းသီး ဟင်းရွက်များ  
  
(၆) အသားဓာတ်  
  
- အသားဓာတ်ကို တစ်နေ့တာ အစား အစာ ပမာဏ၏ ၁၅% သာစားရန်  
  
- ပင်လယ်ငါးမဟုတ်သော ငါးများ၊ တို့ဟူး၊ မွေးမြူရေးကြက်၊ မွေးမြူရေးဘဲ စသည် တို့မှ အသားဓာတ်ကို တစ်နေ့တာ အစားအစာ ပမာဏ၏ ၁၅ ရာခိုင်နှုန်းထက်ပို၍ မစားသင့်ပါ။   
  
အ၀လွန်ခြင်းသည် ဂေါက်ရောဂါနှင့် ဆက်စပ်မှုရှိပါသည်။ ထို့ကြောင့် ၀လွန်းသောသူများသည် ဆရာဝန်နှင့် ဆွေးနွေးတိုင်ပင်၍ သင့်တော်သော ကိုယ်အလေးချိန်အတွင်း ရှိနေစေရန် ကြိုးစားရပါမည်။ ဤနေရာတွင် သတိပြုရမည့်အချက်မှာ အစားအသောက်မစားဘဲ ကိုယ်အလေးချိန် လျှော့ချခြင်းသည် ခန္ဓာကိုယ်အတွင်းရှိ Uric Acid ဓာတ်ကို တိုးမြှင့်စေပြီး ဂေါက်ရောဂါကို ပိုမိုဆိုးရွားစေပါသည်။ ထို့ကြောင့် သင့်တော် သော နည်းလမ်းများ အသုံးပြုရန် ဆရာဝန်နှင့် ဆွေးနွေးတိုင်ပင်ရပါသည်။   
ဂေါက်ရောဂါရှိသူသည် ရေများများသောက်ပေးရန် အရေးကြီးပါသည်။ တစ်နေ့တာအတွင်း ရှစ်အောင်စဆန့်သော သောက်ရေခွက်ဖြင့် ၁၀ ခွက် မှ ၁၂ ခွက်အထိ သောက်သုံးပေးသင့် ပါသည်။ ရေများများသောက်ပေးခြင်းဖြင့် ဂေါက်ရောဂါဖြစ်စေသော Uric Acid များအား ကျောက်ကပ်တွင် စုပုံခြင်း မဖြစ်စေဘဲ ဆီးနှင့် အတူ ခန္ဓာကိုယ်ပြင်ပသို့ ရောက်ရှိသွားရန် အထောက်အကူ ဖြစ်စေပါသည်။   
  
အနှစ်ချုပ်ဆိုရသော် ဂေါက်ရောဂါသည် Uric Acid ကြောင့်ဖြစ်သော ရောဂါဖြစ်ပြီး မည်သည့် အချက်များက Uric Acid ပမာဏတက်စေသည်ကို တိတိကျကျ မသိရှိသေးပါ။ အရိုးအဆစ် ရောင်ရမ်းခြင်းကို ခံစားရပါက ဂေါက်ရောဂါ ဖြစ်နိုင်သည်ကို သတိပြုလျှက် ဆရာဝန်နှင့် စောလျင်စွာ ဆွေးနွေးတိုင်ပင် စစ်ဆေးပြီး Uric Acid ပမာဏ လျော့ကျသွားစေသော ဆေးဝါး များဖြင့် ကြိုတင်ကာကွယ်ထားသင့်ပါသည်။ ကြိုတင် ကာကွယ်ခြင်းမရှိဘဲ နောက်ကျမှ သတိပြုမိပြီး အရိုးအဆစ် ပုံပျက်ကာ အလုပ်မလုပ်နိုင်တော့သည့်အချိန်မှ ကုသမှုခံယူမည်ဆိုလျှင် အရိုးအဆစ်သည် နဂိုမူလကဲ့သို့ ပြန်ကောင်းနိုင်မည် မဟုတ်ပါ။ ထို့ကြောင့် ကြိုတင်စမ်းသပ် စစ်ဆေးပြီး ဂေါက်ရောဂါ၏ အရိပ်အယောင်များ တွေ့ရှိပါက Uric Acid ပမာဏ လျော့ကျစေသော ဆေးဝါးများသုံးစွဲခြင်း (ဆရာဝန်ညွှန်ကြားချက်ဖြင့်သာ)၊ ပျူရင်းဓာတ်ပါသော အစားအစာများ ရှောင်ကျဉ်ခြင်း၊ အဆီများသော၊ ကြော်ထားသော အစားအစာများ ရှောင်ကျဉ်ခြင်း၊ ပင်လယ်စာများ ရှောင်ကျဉ်ခြင်း၊ အသားဓာတ်လျှော့စားခြင်း၊ ရေများများသောက်ခြင်း၊ ကိုယ်အလေးချိန် လျှော့ချခြင်း၊ တရုတ်နံနံ၊ ချယ်ရီသီး၊ နာနတ်သီး၊ နနွင်းဓာတ်ပါသော အစားအစာများ စားပေးခြင်းတို့ဖြင့် ဂေါက်ရောဂါ၏ အန္တရာယ်မှ ခပ်ဝေးဝေးနေထိုင်ဖို့ ကြိုးစားသင့်ပါကြောင်း တိုက်တွန်း ရေးသားလိုက်ရပါသည်။